stanford-oval/wikipedia huggingface dataset:
רמי פורטיס
ביוגרפיה > 1999–2007: "חצי אוטומטי" ואיחוד פורטיסחרוף

ב-1999 יצאה הקופסה "אוספורטיס" הכוללת 3 תקליטורים תחת השמות "סינגלים" (אוסף סינגלים), "שלנו" (אוסף שירים בולטים עם שני שירים חדשים) ו"וגם אוסף בולים" (שירים נדירים מתקופות שונות). "סינגלים" יצא גם בנפרד כאלבום בודד. לכבוד האוסף פורטיס שב לשתף פעולה עם ברי סחרוף והם הקליטו יחד שלושה שירים חדשים וגם קיימו הופעת איחוד לכבוד יציאת האוסף. לאחר מכן הופיעו פורטיסחרוף שוב יחד בפסטיבל לציון 13 שנות קיומה של נענע דיסק.
כמו כן, השתתף כשחקן בעונה הראשונה של סדרת הדרמה "שבתות וחגים", אשר צולמה בשנה זו ועלתה לשידור בכבלים בראשית שנת 2000.
בספטמבר 2001 הוקרן בפסטיבלים ובסינמטקים הסרט "1999? פורטיס וישראל - סיפור אהבה אמיתי" בבימויו של ישראל ירושלמי, המתעד את פורטיס בצל הבחירות בשנת 1999. בנובמבר 2001 הוציא פורטיס את האלבום "חצי אוטומטי" שעליו עבד עם אייל אבן-צור, סולן להקת נעליים (ששמה הוא מחווה לשיר מתוך האלבום 1900?). האלבום הוא שקט ומלנכולי יותר מבעבר אך בעל טקסטים מעמיקים הנוגעים באמיתות הקיום. ברי סחרוף חזר להיות שותף להפקה וגם ליווה את פורטיס בחלק מן השירים בגיטרה ושירה, כשהדואט "הדלת" הופך ללהיט מתוך האלבום. שיר נוסף שהצליח מהאלבום היה "משחק בקובייה". ב-2002 יצא DVD בשם "מקרה פסנתר" המתעד את הופעתם המשותפת של פורטיס ושלומי שבן, הכוללת עיבודים לפסנתר ללהיטיו של פורטיס.
ב-2003 התאחדה מינימל קומפקט בעקבות יציאתו של אלבום אוסף משיריה ויצאה לסדרת הופעות בישראל ובאירופה. עוד באותה שנה התארח פורטיס בשירה בהקלטת שיר הנושא לאלבומו של קובי רכט "הרגע הנכון". ב-2004 יצא פורטיס שוב להופעות סולו, והוציא את הסינגל "שיר של ז'אק ברל".
בקיץ 2005 התאחדו רשמית פורטיס וסחרוף והופיעו יחד עם ההרכב הישן של פורטיסחרוף שכלל את יובל שפריר, ז'אן ז'אק גולדברג וגיל סמטנה. ב-2006 יצא האלבום החדש של פורטיסחרוף שנקרא "על המשמרת" הכולל את הלהיטים "חדשות מהירח", "בסוף של יום", "להתעורר" ו"תחת אש" אשר שימש גם כשיר הנושא של סדרת הטלוויזיה "פרשת השבוע". גולת הכותרת של סיבוב ההופעות שליווה את יציאת האלבום היה מופע איחוד גדול, על במה אחת, עם להקת משינה בסתיו 2006 באמפי-פארק רעננה.
בשנת 2007 הוענקו לפורטיס וסחרוף פרסי אקו"ם לשנת תשס"ו על הישג מוזיקלי שנתי ועל הלחנה בעבור האלבום "על המשמרת". באותה שנה גם יצא לסיבוב הופעות בשם "פורטיסחהקול - סיבוב במקום" עם עידו אגמון, יובל שפריר וגיל סמטנה.
ביוגרפיה > 2008–הווה: 30 שנה ל"פלונטר", האלבום המשולש ועוד

בינואר 2008 התקיימו שתי הופעות לציון 30 שנה ליציאת אלבום הבכורה "פלונטר" בהשתתפות אמנים מן הזרם המרכזי ואמנים מוכרים פחות, ביניהם פורטיס עצמו, מים חמים, נקמת הטרקטור, משינה, כנסיית השכל, יוסלס איי.די, קרוזנשטרן ופארוחוד ושלומי שבן. באותה שנה יצאה מהדורה מחודשת של האלבום.
בהמשך השנה פורטיס נענה לפנייתו של הזמר הצעיר והמתחיל ג'וני גולדשטיין להתארח בהקלטת השיר "קרנפים". השיר יצא כסינגל באוגוסט 2008 ואת מילותיו כתב פורטיס יחד עם דן תורן כ-18 שנים לפני כן (מלבד בית נוסף שכתב גולדשטיין).
בנוסף לכך, בשנת 2008 עבד פורטיס על יצירה הנקראת "התדר" אשר היא פסקול למופע של להקת מחול גרמנית אלטרנטיבית.
בדצמבר 2008 הוענק לפורטיס תואר עמית כבוד של בית הספר סם שפיגל לקולנוע ולטלוויזיה, "על אנרגיה עוצמתית, מוזיקלית ובימתית, ששינתה את פני הרוק הישראלי; על התעוזה והעיקשות להפוך את השוליים למגדלור; ועל ההשראה שהעניק למוזיקאים ולאמנים, באישיותו הבלתי מתפשרת וביצירתו המהפכנית, משנות ה-70 ועד היום".
בפברואר 2009 הוציא פורטיס, עם להקתו הכוללת את גיל סמטנה, עידו אגמון ויובל שפריר, אלבום משולש בשם "פורטיס משולש" הכולל 18 שירים, ביניהם הלהיטים "בלונדיניות על אוטוביאנקי" ו"יער ישראלי".
בסוף 2010 הפיק פורטיס את רוב שירי האלבום "זרים במאה ה-21" של קוואמי והחלבות. ביניהם השיר "תסחטי אותי", שאותו כתב פורטיס יחד עם קוואמי והשתתף בו בשירה. השיר היה אחד הסינגלים שקדמו לאלבום, ואחד המצליחים ביותר מתוכו.
בספטמבר 2011 יצא אלבום האולפן ה-11 של פורטיס, שנקרא "החבר אני". באלבום, בהשראת הממציא הסרבי ניקולה טסלה, פורטיס מלווה שוב בלהקתו הכוללת את גיל סמטנה, עידו אגמון, יובל שפריר ואיל יונתי. הסינגל הראשון מתוך האלבום, שיר הנושא "החבר אני", יצא ביולי 2011, שזכה להצלחה. סינגל נוסף שהתפרסם מהאלבום הוא "מקום בראש" שגם זכה להצלחה.
החל מאוקטובר 2013 השתתף פורטיס כשופט בעונה הראשונה של התוכנית אקס פקטור ישראל ששודרה בערוץ 2 וכן גם בעונה השנייה (2015), שבה היה השופט בנבחרת הבוגרים וכללה את המתמודדת דניאל יפה, אשר הייתה זוכת העונה.
ביוני 2014, הופיע פורטיס כמופע החימום בהופעתם של להקת הרולינג סטונז בישראל, במופע שנערך בפארק הירקון.
באביב 2015 יצא יחד עם ברי סחרוף לסיבוב הופעות איחוד נוסף של הצמד פורטיסחרוף.
באוגוסט 2015 יצא אלבומו "תולדות הכותרת", אשר הופץ בפורמט דיגיטלי וכתקליט ויניל בלבד (הראשון של פורטיס אשר הופץ בפורמט זה מאז "להתראות בחלומותי" מ-1992). לאלבום קדם הסינגל "מעיר נעלמים" בחודש יוני באותה השנה. לאחריו בחודש אוגוסט יצא כסינגל גם שיר הנושא "תולדות הכותרת", ובאוקטובר יצא הסינגל "לקשקש בזנב", אשר לווה בקליפ באנימציה.
ב-18 ביוני 2017 הוציא בסרטון בפייסבוק את שירו הראשון "הצדפה המהבהבת" לקראת אלבומו "מדור פיות". השיר זכה לביקורות חיוביות וכבר באותו היום הושמע בגלגלצ. ב-13 באוגוסט 2017 הוציא גם את הסינגל "סאניאסי" מתוך אותו אלבום, אשר יצא בספטמבר 2017. האלבום יצא גם במהדורת תקליט ויניל.
ב-2018 זכה בפרס מפעל הפיס לאמנויות על שם לנדאו.
בקיץ 2021, הצמד פורטיסחרוף הופיע בסבב הופעות. בין היתר הוא הופיע באמפיתיאטרון קיסריה וזו הייתה הופעתם המשותפת הראשונה באמפי זה.
בשנת 2022 השתתף בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.
בשנת 2024 קיים מספר הופעות מיוחדות לרגל יום הולדתו ה-70. וכן העלה את המופע "הנה בא השקט" (על שם שירו מתוך האלבום "להתראות בחלומותי"), הכולל שירים מכל הזמנים בעיבודים מיוחדים עם כלי מיתר. בדצמבר באותה שנה הוציא את הסינגל "הגרסה החדשה".
משפחה וחיים אישיים

רמי פורטיס היה נשוי למנכ"לית להקת בת שבע לשעבר, נעמי בלוך-פורטיס, אב לשניים, ומתגורר בתל אביב. אשתו וילדיו ליוו אותו בשירה בשיר "דישנובה" שחותם את האלבום "חצי אוטומטי". בנו הבכור, גיא, מלווה אותו בגיטרה בסיבובי ההופעות משנת 2011.
דיסקוגרפיה > אלבומי אולפן > אלבומי סולו

| # | שם אלבום | שנת יציאה | שותפים |
| --- | --- | --- | --- |
| 1 | פלונטר | 1978, הוצאה מחודשת בינואר 2008 |  |
| 2 | סיפורים מהקופסא | 1988 | ברי סחרוף |
| 3 | להתראות בחלומותי | 1992 | ברי סחרוף |
| 4 | שוטר פושע והענק הלוחש | 1994 | האחים פורטיס |
| 5 | איפה הסוסים | 1996 | האחים פורטיס |
| 6 | רץ על הקצה | 1998 | שלומי ברכה |
| 7 | חצי אוטומטי | 2001 | אייל אבן צור |
| 8 | פורטיס משולש | 2009 |  |
| 9 | החבר אני | 2011 |  |
| 10 | תולדות הכותרת | 2015 | גיא מר, ברי סחרוף, יובל בנאי |
| 11 | מדור פיות | 2017 |  |
דיסקוגרפיה > אלבומי אולפן > עם פורטיסחרוף

פורטיסחרוף הוא צמד מוזיקלי המורכב מברי סחרוף ורמי פורטיס הנחשבים לשניים מאמני הרוק הבולטים בישראל.
| # | שם האלבום | שנת יציאה | הערות |
| --- | --- | --- | --- |
| 1 | 1900? | 1990 |  |
|  | כשהגיטרה מנסרת את הלילה | 1992 | אלבום הופעה |
| 2 | על המשמרת | 2006 |  |
דיסקוגרפיה > אלבומי אולפן > עם כרומוזום

להקה שבה היה חבר פורטיס מ-1981 ל-1982
| # | שם האלבום | שנת יציאה |
| --- | --- | --- |
| 1 | כרומוזום | 1981 |
דיסקוגרפיה > אלבומי אולפן > עם ז'אן קונפליקט

ז'אן קונפליקט הייתה להקת רוק ישראלית שפעלה בתחילת שנות השמונים.
| # | שם האלבום | שנת יציאה | הערות |
| --- | --- | --- | --- |
| 1 | ז'אן קונפליקט | 1988 |  |
| 2 | בהופעה | 1989 | אלבום הופעה |
דיסקוגרפיה > אלבומי אולפן > עם פוריין אפייר

פוריין אפייר הוא הרכב בו היו חברים רמי פורטיס וברי סחרוף, אשר פעל משנת 1989 עד שנת 1990.
| # | שם האלבום | שנת יציאה |
| --- | --- | --- |
| 1 | East On Fire | 1989 |
דיסקוגרפיה > אלבומי אולפן > עם מינימל קומפקט

מינימל קומפקט היא להקת רוק אלטרנטיבי ישראלית שהוקמה בתל אביב ופעלה באירופה בשנות השמונים.
לדיסקוגרפיה של מינימל קומפקט ראו מינימל קומפקט
דיסקוגרפיה > אלבומי אוסף

אוספורטיס (קופסה, 1999)
דיסקוגרפיה > סינגלים שלא נכללו באלבומים

תני לי את זה (1977)
חלום כחול (גרסת רדיו) (פורטיסחרוף, 1989)
שועל במנוסה (פורטיסחרוף, 1990)
הפסיכולוג אמר (האחים פורטיס, 1995)
אשליות (עם שלומי ברכה, 1998)
טס במטוס סילון (עם שלומי ברכה, 1998)
שיר של ז'אק ברל (2004)
מול הקניון (2014)
דיסקוגרפיה > מארזי DVD

מקרה פסנתר (במשותף עם שלומי שבן, 2002)
הערות שוליים

↑   ביוגרפיה של רמי פורטיס, בארכיון האינטרנט (מאתר MOOMA - המוזיקה של ישראל)
↑   הווה נצחי - עם רמי פורטיס | לשחרר את הדב, פרק 200, סרטון בערוץ "בית הפודיום - פרקים מלאים", באתר יוטיוב (אורך: 01:28:30)
↑  שלושה שירים, שלושה סיפורים מאחורי שלושה שירים שנולדו בעקבות מלחמת יום הכיפורים. דני סנדרסון, אלון אולארצ'יק, רמי פורטיס ואחרים יחשפו את חוויות המלחמה והשפעתה על יצירת "נתתי לה חיי", "היכן החייל" ו"שקיעתה של הזריחה", באתר כאן – תאגיד השידור הישראלי, 1 באוגוסט 2022
↑   שלום חנוך מספר על הזמנת רמי פורטיס לבמה בזמן הופעה של להקת "תמוז", וידאו  באתר יוטיוב
↑  מתוך תמליל מרתון פורטיסחרוף - גלי צה"ל 1991
↑  גיורא פרבר, בחזרה לשנות ה־80, חדשות, 5 במאי 1988.
↑  רמי פורטיס - חשיפה מוגזמת מסוכנת לעור, נבדק ב-2022-10-13
↑  רמי פורטיס - עמית כבוד של סם שפיגל, באתר הבמה
↑  אסף נבו, הפורטיס החדש, באתר ישראל היום, 30 באוגוסט 2018
| רמי פורטיס |
| --- | --- | --- |
| אלבומים | פלונטר • סיפורים מהקופסא • 1900? • להתראות בחלומותי • שוטר פושע והענק הלוחש • איפה הסוסים • רץ על הקצה • חצי אוטומטי • על המשמרת • פורטיס משולש • החבר אני • תולדות הכותרת • מדור פיות |  |
| הופעות | כשהגיטרה מנסרת את הלילה • מקרה פסנתר |  |
| אוספים | אוספורטיס/סינגלים |  |
| הרכבים | מים חמים • כרומוזום • ז'אן קונפליקט • מינימל קומפקט • פוריין אפייר • פורטיסחרוף • האחים פורטיס |  |
| --- | --- |
בקרת זהויות :  NLI: 987007309551205171  ISNI: 0000 0000 3401 572X  LCCN: n99272338  MusicBrainz: 145c2a0f-887d-452e-a487-2cd12dab3447  VIAF: 60879736   WorldCat (עם VIAF): 60879736 
פורטיס בהופעה של מינימל קומפקט, תל אביב, 2012
פורטיס בהופעה, 2007
פורטיס בהופעה בפסטיבל מטאור, 2018
פורטיסחרוף באמפי קריית מוצקין, קיץ 2021.
גיא פורטיס (בנו של רמי פורטיס) עם הגיטרה (בצד שמאל של הצילום) לצידו של ברי סחרוף, הופעה של פורטיסחרוף באמפי קריית מוצקין, 2021.
תמונה

צילום תמונה עם מצלמת טלפון נייד. התצוגה של הטלפון הנייד מציגה את התמונה המתבצעת.
תמונה סרוקה של ההגדרה של תמונה ותמונות.
ערך זה עוסק בחפץ המתאר באופן ויזואלי. אם התכוונתם למשמעות אחרת, ראו .
תמונה היא חפץ, כגון צילום או תמונה דו-ממדית אחרת, הדומה לנושא - בדרך כלל אובייקט פיזי - ובכך מספק תיאור שלו. בהקשר של עיבוד אותות, תמונה היא משרעת מבוזרת של צבעים. תמונה ציורית היא מערכת כתיבה המשתמשת בתמונות כסמלים עבור ישויות סמנטיות שונות, במקום הסימנים המופשטים המשמשים את האלפבית.
מאפיינים

תמונות עשויות להיות דו או תלת ממדיות, כגון תצלום או מסך, או תלת־ממדיות, כגון פסל או הולוגרמה.
הם עשויים להילכד על ידי מכשירים אופטיים - כגון מצלמות, מראות, עדשות, טלסקופים, מיקרוסקופים וכו' וחפצים ותופעות טבעיות, כגון העין האנושית או מים.
המילה 'תמונה' משמשת גם במובן הרחב של כל דמות דו-ממדית כגון מפה, גרף, תרשים עוגה, ציור או כרזה. במובן הרחב יותר הזה, תמונות ניתנות לעיבוד ידני, כמו רישום, אמנות הציור, גילוף, עיבוד אוטומטי על ידי הדפסה או טכנולוגיית גרפיקה ממוחשבת, או על-ידי אמנות חזותית בשילוב של שיטות, במיוחד בפסאודו-צילום.
תמונה נדיפה היא תמונה שקיימת רק לפרק זמן קצר. זה עשוי להיות השתקפות של אובייקט על ידי מראה, הקרנה של קמרה אובסקורה, או סצנה המוצגת על שפופרת קרן קתודית. תמונה קבועה, הנקראת גם עותק קשיח, היא תמונה שהוקלטה על אובייקט חומרי, כגון נייר או טקסטיל על ידי צילום או כל תהליך דיגיטלי אחר.
דימוי מנטלי קיים במוחו של אדם, כמשהו שאדם זוכר או מדמיין. הנושא של תמונה לא חייב להיות אמיתי; זה עשוי להיות מושג מופשט, כגון גרף, פונקציה או ישות דמיונית. לדוגמה, זיגמונד פרויד טען שחלם אך ורק בדימויים שמיעתיים של דיאלוגים.  חוקרים שונים של הפסיכואנליזה הצביעו על האפשרות לתמרן דימויים מנטליים למטרות אידאולוגיות. לתמונות המונצחות בחינוך הציבורי, בתקשורת ובתרבות הפופולרית יש השפעה עמוקה על היווצרותם של דימויים נפשיים כאלה:
"מה שהופך אותם לעוצמתיים כל כך הוא שהם עוקפים את יכולות המוח המודע, אך במקום זאת, מכוונים ישירות אל תת-המודע והרגשי, ובכך מתחמקים מחקירה ישירה באמצעות חשיבה מהורהרת. על ידי כך, דימויים אקסיומטיים כאלה מספרים לנו מה נחפוץ (ליברליזם, בתמונת מצב: הדגנים הפריכים בטעם דבש ומיץ התפוזים הטרי שנסחט בחלק האחורי של בית חד-משפחתי בפרברי) וממה נמנע (קומוניזם, בתמונת מצב: המונים חסרי חיים של גברים ומכונות צועדים לעבר אובדן מסוים בליווי מנגינות של שירים רוסיים סובייטיים). מה שהופך את התמונות האלה לעוצמתיות כל כך הוא שיש לה רק רלוונטיות מינורית יחסית לייצוב של תמונות כאלה, בין אם הן באמת לוכדות ומתכתבות עם הרבדים המרובים של המציאות, או לא." - דייוויד לאופולד, סוציולוג
הפיתוח של טכנולוגיות אקוסטיות סינתטיות ויצירת אמנות קול הובילו לבחינת האפשרויות של דימוי קול המורכב מחומר פוני בלתי ניתן לצמצום מעבר לניתוח לשוני או מוזיקולוגי.
מאפיינים > דומם או נע

תמונה יכולה להיות גם תמונה סטטית אחת. הביטוי הזה משמש צילום, במדיה חזותית ובתעשיית המחשבים כדי להדגיש שלא מדברים על סרטים, או בכתיבה טכנית מאוד מדויקת או פדנטית כמו תקן.
תמונה נעה/זזה היא בדרך כלל סרט או וידאו, כולל וידאו דיגיטלי.
פריים היא תמונת סטילס הנגזרת ממסגרת אחת של צילום נע. לעומת זאת, סרט סטילס הוא צילום שצולם על הסט של סרט או תוכנית טלוויזיה במהלך ההפקה, המשמש למטרות קידום מכירות.
ספרות

בספרות, דימויים הם "תמונה נפשית" הפונה לחושים.  זה יכול להיות גם פיגורטיבי וגם מילולי.
הערות שוליים

↑  Chakravorty, Pragnan (בספטמבר 2018). "What is a Signal? [Lecture Notes]". IEEE Signal Processing Magazine. 35 (5): 175–77. doi:10.1109/MSP.2018.2832195. {{cite journal}}:  (עזרה)
↑  Leupold, David (2020-04-08). "Image and ideology". Medium (באנגלית). נבדק ב-2020-09-28.
↑  Karen Woodcock (2011-06-26). "Static Image". {{cite journal}}: Cite journal requires |journal= (עזרה)
↑  "National archives".{{cite web}}:  תחזוקה - ציטוט: url-status (link)
1 2  Chris Baldick (2008). The Oxford Dictionary of Literary Terms. Oxford University Press. pp. 165–. ISBN 978-0-19-920827-2.
| --- | --- |
בקרת זהויות :  NLI: 987007548690105171  GND: 4604932-0  LCCN: sh85102012 
תמונה סטטית מצוירת בעיפרון
טוסטוס

טוסטוס זקס משנת 1978, דגם קולומביה
טוסטוס (בעברית: קלנוע) הוא כלי רכב דו גלגלי וסוג של אופנוע קטן בעל מנוע, הניתן להנעה גם באמצעות דוושות. בדרך כלל לטוסטוס יש מנוע חלש יחסית. יש המכנים אופנועים קלים, גם ללא דוושות, בשם טוסטוס. אמנת וינה בנושא תעבורה בדרכים משנת 1968 מגדירה טוסטוס (Moped) כרכב דו גלגלי או תלת גלגלי בעל מנוע עד 50 סמ"ק, שמהירותו אינה עולה על 50 קמ"ש. האמנה משאירה למדינות השונות את החופש להחליט האם לכלול בהגדרת טוסטוס גם כלי רכב שאין להם דוושות.
מקור השם

השם טוסטוס הוא עממי. שמו התיקני של כלי הרכב הוא קַלְנוֹעַ.השימוש במילה טוסטוס החל בשנות ה-60 ומקורה כנראה הוא במילה האונומטופאית טוזטוז, אשר מחקה את צליל המנוע של הטוסטוס. מילה זו הייתה בשימוש בקרב דוברי העברית וייתכן ששימשה גם השפות אחרות.
רישוי בישראל

מבחינת רישוי, דינו של טוסטוס כדין אופנוע והוא דורש רישיון נהיגה ורישוי כאופנוע בהתאם לנפח המנוע.
עד תיקון מספר 12 בתקנות התעבורה שבוצע בשנת 2014 נחשב הטוסטוס ל"אופניים עם מנוע עזר". כאשר נסיעה באופניים עם מנוע עזר דרשה רישיון נהיגה מתאים ורישוי לכלי הרכב. עם תיקון פקודת התעבורה בשנת 2014 המונח "אופניים עם מנוע עזר" מתייחס רק לאופניים עם מנוע חשמלי.
טוסטוס תוצרת ישראל

בשנות השישים ובמחצית הראשונה של שנות ה-70 יוצרו טוסטוסים בישראל על ידי מפעל Israel Cycle Manufatureres) I.C.M) בבית שמש שהיה בבעלות קיבוץ צרעה. הטוסטוס מתוצרת המפעל נקרא "טילון".
הערות שוליים

1 2  למד לשונך 17, באתר האקדמיה ללשון העברית, ‏14 ביוני 1996
↑  CONVENTION ON ROAD TRAFFIC DONE IN VIENNA, United Nations Economic Commission for Europe, ‏8 בנובמבר 1968
↑  כל הפונה זכאי לרשיון נהיגה - כל עוד לא הוכיח ההיפך..., מעריב, 6 בספטמבר 1966
↑  א. דויד, על רגל אחת - אוטו אמאנציפציה, קול העם, 18 בנובמבר 1963
↑   אילון גלעד, מתי יוצרו הווספות הראשונות בישראל, וכיצד קיבל הקטנוע את שמו המוכר?, באתר הארץ, 18 באוגוסט 2021
↑  {{|דן בן אמוץ|אל"ף-בי"ת|19841228|78}}
↑  חיים טופול, אל:אפרים קישון, מאת:סאלח שבתי, מעריב, 14 בספטמבר 1984
↑  מרדכי לביא, "מלך" אי . השודדים בים הקאריבי, דבר, 14 באוגוסט 1967
↑  תקנות התעבורה, תשכ"א-1961,נוסח מלא, באתר הכנסת
↑  ירחון העבודה. כרך 18, משרד העבודה, 1966
↑  חיים סירי, אני זוכר אותו מהמכולת - טילון ICM, באתר ynet, 22 בדצמבר 2007
| --- | --- |
בקרת זהויות :  NLI: 987007543678105171  GND: 4123527-7  LCCN: sh85087186  NKC: ph453995
עידו לוי

עידו לוי (נולד ב-31 ביולי 1990) הוא כדורגלן ישראלי המשחק בעמדת הבלם בהפועל חדרה.
קריירה

לוי התחיל לשחק כדורגל במחלקת הנוער של מכבי נתניה, ואת הופעת הבכורה שלו בקבוצה הבוגרת של המועדון ערך ב-12 בנובמבר 2008, כשנכנס כמחליף בניצחון 2–0 על בית"ר ירושלים במסגרת גביע הטוטו. לוי המשיך לשחק בקבוצת הנוער של מכבי נתניה עד קיץ 2010, עת הושאל להפועל הרצליה מהליגה הלאומית. ב-6 בדצמבר 2010 הבקיע את שער הבכורה שלו בקריירה, בניצחון 2–1 על הכח עמידר רמת גן.
לקראת עונת 2011/2012 חזר למכבי נתניה, וב-24 בספטמבר 2012 ערך את הופעת הבכורה שלו בליגת העל, בניצחון 2–1 על הפועל עכו. ב-26 ביולי 2012 ערך את הופעת הבכורה שלו במסגרת אירופית, בניצחון 1–0 על קופס במסגרת מוקדמות הליגה האירופית, שבסיומו הודחה נתניה לאחר שהפסידה 1–2 במשחק הראשון שנערך בביתה. לאחר פיטוריו של מאמן הקבוצה טל בנין, ירד לספסל ולא זכה לדקות משחק תחת הדרכתו של ראובן עטר, ובסיום העונה ירדה נתניה לליגה הלאומית. ב-7 בפברואר 2014 הבקיע את שער הבכורה שלו במועדון, בניצחון 2–1 על מכבי הרצליה, ובסיום העונה העפיל עם הקבוצה בחזרה לליגת העל, וכן העפיל עמה לגמר גביע המדינה, שם נוצחה 0–1 בהארכה על ידי עירוני קריית שמונה.
ב-8 בספטמבר 2015 חתם לשלוש שנים בהפועל רעננה. לוי ערך 31 הופעות ליגה בעונת 2015/2016, בסיומה העפילה הקבוצה לפלייאוף העליון לראשונה בתולדותיה. בעונת 2016/2017 ערך 32 הופעות וכבש שער אחד במשחק מול בני סכנין שהסתיים בתיקו 1–1. בתחילת עונת 2017/2018 נפצע ונעדר כארבעה חודשים מהמגרשים, ובסך הכל ערך 14 הופעות עד תום העונה.
ב-3 באוגוסט 2020 חתם לעונה בהפועל חיפה. ב-16 בינואר 2021 חתם עד לסוף העונה בהפועל חדרה
לזכותו של לוי 12 הופעות במדי הנבחרת הצעירה של ישראל, עמה גם השתתף באליפות אירופה לנבחרות צעירות שנערכה בישראל ביוני 2013.
הערות שוליים

↑  דורון בן דור ועמית קרקו, ‏רשמית: עידו לוי חתם לעונה בהפועל חיפה, באתר ONE‏, 3 באוגוסט 2020
אל-מהתדי

אל-מהתדי באללה (מילולית: ההולך באורך מישרים באל), אבו אסחאק מחמד בן אל-ואת'ק באללה (בערבית: المهتدي بالله, ابو اسحاق محمد بن الواثق بالله) נולד בשנת 843 והיה הח'ליף העבאסי בין השנים 869 ו-870. לאחר חיסולו של אל-מעתז, מינו הטורקים את בן דודו מחמד כח'ליף תחת השם אל-מהתדי באללה. אל-מהתדי היה בנה של שפחה יוונית לח'ליף אל-ואת'ק באללה הראשון. בניגוד לקודמיו בתפקיד, אחיזתו בשלטון הייתה איתנה יותר והוא היה אדוק באמונתו. אל-מהתדי גירש את המשוררים והמחוללות מן החצר והחל במקום לשפוט את העם על בסיס יומי. הוא אסר על הימורים ושתיית יין. כל זאת לפי דוגמתו של הח'ליף המהולל עמר בן עבד אל-עזיז לבית אומיה.
למרות זאת, שלטונו החזיק פחות משנה. לאחר ויכוחים עם הטורקים, הוא נעצר ביוני 870, הוחזק בכלא בתנאים קשים ומת לאחר שלושה ימים. משוררים ערביים קוננו על מותו בטרם עת בידי זרים.
ויליאם דוד

| --- | --- |

 לידה:  21 באוקטובר 1869 קלייטון, ארצות הברית 
 פטירה:  9 בפברואר 1940 (בגיל 70) ראונד היל, ארצות הברית 
 שם לידה:  William Edward Dodd 
 מדינה:  ארצות הברית 
 מקום קבורה:  בית הקברות רוק קריק 
 השכלה:  וירג'יניה טק  אוניברסיטת לייפציג 
 מעסיק:  אוניברסיטת שיקגו, מכללת רנדולף-מייקון, וירג'יניה טק 
 תפקיד:  שגריר 
 מפלגה:  המפלגה הדמוקרטית 
 
ויליאם דוֹד (באנגלית: William Edward Dodd; ‏ 21 באוקטובר 1869 – 9 בפברואר 1940) היה היסטוריון ודיפלומט אמריקאי, השגריר הראשון של ארצות הברית בגרמניה הנאצית בשנים 1933–1937. התריע על כוונותיהם האמיתיות של הנאצים, אך לאחר שרעיונותיו נדחו על ידי מחלקת המדינה של ארצות הברית נאלץ להגיש את התפטרותו.
ראשית חייו

דוד היה בנו של חקלאי מצפון קרוליינה. בעל תואר ראשון ושני בחקלאות, למד בווירג'יניה טק. סיים את התואר הראשון שלו בשנת 1895, ואת התואר השני בשנת 1897. בשנים 1897–1900 למד לדוקטורט, ואת התזה שלו כתב על תומאס ג'פרסון באוניברסיטת לייפציג. במהלך שהייתו בלייפציג הכיר מקרוב את האווירה הלוחמנית בגרמניה של טרום מלחמת העולם הראשונה.
לאחר שובו לארצות הברית קיבל משרת הוראה באוניברסיטת שיקגו, ושימש בה כמרצה משנת 1909. בהמשך כיהן כראש המחלקה להיסטוריה באוניברסיטה. זכה להכרה ארצית בזכות מחקריו על הדרום האמריקאי, ובזכות הביוגרפיה שכתב על הנשיא ה-28 וודרו וילסון.
שגריר ארצות הברית בגרמניה

שמו כמועמד פוטנציאלי כשגריר בברלין עלה בעקבות מכר משותף של דוֹד ושל הנשיא רוזוולט, שר המסחר דניאל רוֹפר. הנשיא התלבט בין מועמדים שונים, ודוֹד מעולם לא היה העדפתו הראשונה של הנשיא. ובכל זאת, בחודש יוני 1933 קיבל את הצעתו של הנשיא רוזוולט למשרת שגריר בגרמניה.
ב-13 ביולי 1933 הגיע דוד להמבורג עם אשתו מרת'ה (מאטי), בנו ביל ובתו מרת'ה. הם השתכנו לבסוף בבית רחב מידות ברחוב טירגארטן בברלין. בין שכניהם, מפקד האס-אה ארנסט רוהם, ולשכתו הפרטית של היטלר בתחילת הרחוב.
ב-30 באוגוסט 1933, ובאיחור של חודש (עקב חופשת הקיץ של הנשיא הגרמני), הגיש דוד את כתב האמנה שלו לנשיא הינדנבורג בן ה-85 בטקס שנעדרו ממנו היטלר, גרינג וגבלס.
ב-17 באוקטובר 1933 נפגש דוד לראשונה לשיחה בת 45 דקות עם אדולף היטלר. בפגישה העלה דוֹד את נושא התקיפות הרבות בגרמניה כלפי אזרחים אמריקאים, פרישת גרמניה מחבר הלאומים, המחלוקת על חבל הרוּהר והסכמי ורסאי. דוֹד תיאר את המפגש כ״קשה ומוזר״, אך יצא ממנו כשהוא משוכנע בכנות רצונו של היטלר בשלום ובסוף הדו"ח שלו כתב כי "הרושם הכולל מהראיון היה חיובי ביותר משציפיתי מנקודת המבט של שלום העולם".
עד מהרה שינה דוד את השקפתו על הנאצים. הוא היה עד לחקיקת חוקים גזעניים נגד היהודים, למאסרים המוניים ולעינויים. גישתו האנטי-גרמנית התגברה לאחר מסע החיסולים שלהם בליל הסכינים הארוכות בחודש יוני 1934.
ב-7 במרץ 1937 נפגש שוב עם היטלר שהיה הפעם תוקפני ותקף את התעמולה האנטי גרמנית בארצות הברית המנוהלת על ידי יהודים הנושאים משרות רבות באקדמיה ובחיים הציבוריים. דוד כתב לאחר שיחה זו כי "מטרתו האמיתית של היטלר היא לקנות לגרמניה זמן כדי להתחמש מחדש וכי מתחת לפני השטח מצוי הרעיון הגרמני הישן בדבר שליטה באירופה באמצעות לוחמה".
אנשי מחלקת המדינה של ארצות הברית שהיו נגועים באנטישמיות ובבדלנות לא אהבו את הדוחו"ת שלו והפעילו כל הזמן לחץ על רוזוולט להחליפו. לבסוף הוחלף על ידי יו וילסון, שהחזיק בהשקפה פרו-גרמנית.
לאחר כהונתו

ב-29 בדצמבר 1937 הפליגו דוד ואשתו בחזרה לארצות הברית. הוא התחיל במסע הרצאות בו הזהיר מפני הסכנה הנוראה בה נמצאת האנושות וכי אם לא יעשו דבר, הציוויליזציה המערבית, חופש הדת, הפרט והכלכלה, יעמדו בסכנה נוראה. הגרמנים מחו נגד דבריו, אך נאמר להם שדוד הוא כעת אדם פרטי ואינו מייצג את דעת מחלקת המדינה של ארצות הברית.
שנותיו האחרונות היו קשות. אשתו מתה ב-28 במאי 1938 וב-5 בדצמבר 1938 פגע ברכבו בילדה ולא עצר להגיש לה עזרה. הוא נידון לקנס אך לא לעונש מאסר בגלל בריאותו הרופפת, כן איבד את רישיונו ונשללה ממנו זכות ההצבעה. ביולי 1939 אושפז בבית החולים הר סיני בניו יורק ובעיתונו של גבלס "דר אנגריף" נכתב כי: "דוד מטופל במרפאה יהודית וכי זה סופו של המתסיס האנטי-גרמני הידוע לשמצה דוד שמשרת את היהודים האקטיביסטים מחרחרי המלחמה".
בתו, מרת'ה (1990-1908) התערתה עד מהרה בחברה הנאצית בברלין והתבלטה באירועים הרשמיים בהם השתתפה הצמרת הנאצית. בין מאהביה היו רודולף דילס, המפקד הראשון של הגסטפו, ארנסט האנפשטנגל, ארנסט אודט ועוד. האנפשטנגל הביא לפגישה בינה לבין היטלר שנישק את ידה. לבסוף התאהבה בבוריס וינוגרדוב, מזכיר בשגרירות ברית המועצות שגייס אותה לנ.ק.וו.ד והוצא להורג בטיהורים הגדולים ב-1938.
מרת׳ה נישאה לאלפרד סטרן שהיה ברוקר עשיר. שניהם היו בעלי נטיות פוליטיות שמאלניות. הם היו סוכנים סמויים של הק.ג.ב בשם הקוד "ליזה" ו"לואי". ב-1953 זומנו לחקירה בפני ועדת בית הנבחרים לפעילות אנטי-אמריקנית והחליטו לברוח למקסיקו ואחר כך השתקעו בפראג עד סוף חייהם.
בספרו ״בגן חיות הטרף״, סוקר ההיסטוריון אריק לארסון את כהונתו של דוֹד כשגריר, מעת שהתמנה ודרך היכרותו עם המערכת הנאצית, והפיכתה של גרמניה למדינה טוטליטרית ולוחמנית.
לקריאה נוספת

אריק לארסון: בגן חיות הטרף, הוצאת בבל וידיעות ספרים, 2015.
הערות שוליים

↑  בגן חיות הטרף, הוצאת בבל
| --- | --- |
בקרת זהויות :  NLI: 987007462514705171  PLWABN: 9810673101805606  BnF: cb11056988h (data)  CANTIC: a11328824  GND: 118526146  ICCU: RMSV024729  ISNI: 0000 0001 2019 9537  LCCN: n50026242  LNB: 000220861  NKC: jn20020228004  NLA: 35039102  NLG: 319948  NTA: 070441960  SNAC: w6bv7jfn  SUDOC: 164608052  Trove: 808812  VcBA: 495/24728  VIAF: 3262013   WorldCat (עם VIAF): 3262013
חדשות 0404

| --- | --- |

 סוג:  אתר אינטרנט
 תקופת הפעילות:  24 במרץ 2012 – הווה (12 שנים)
 מייסדים:  בועז גולן
 שירותים עיקריים:  אתר חדשות
 www.0404.co.il
 
חדשות 0404 הוא אתר חדשות ישראלי בעל קו ימני שנוסד על ידי העיתונאי בועז גולן. האתר מפיץ חדשות במספר ערוצים: אתר אינטרנט, פייסבוק, טוויטר ואפליקציות לסלולר.
האתר מפרסם חדשות בתחומים שונים, ומגדיר את נקודת מבטו "ציונית-פטריוטית", בעיקר בתחום הביטחון. האתר מדווח על אירועים כגון פעולות לוחמה בטרור של צה"ל, התראות צבע אדום, פיגועי טרור ופשעי שנאה גזעניים, אך גם על אירועי אסון ותאונות, פלילים, ספורט, מחשבים ונושאים אחרים.
בנוסף מפרסם האתר דיווחים תחת הכותרת "ישראל היפה" ובהם הוא משבח ישראלים ובעלי עסקים שהפגינו נדיבות ורוחב יד כלפי חיילי צה"ל או ישראלים אחרים. כמו כן הוא מפרסם דיווחים המלווים בתמונות תחת הכותרת "הלב הענק של לוחמי צה"ל" ובהם הוא משבח חיילים בצה"ל שגילו הומניות וביצעו מעשי חסד כלפי בני אדם ובעלי חיים (כגון טיפול בבעלי חיים פצועים), דיווחים שלא מפורסמים כמעט בכלי תקשורת אחרים. כמו כן משתף האתר פעולה עם ארגונים שונים למען חיילי צה״ל ובהם "קפה הכי אחי".